Android Auto
<s>Android Auto Googleov je sustav koji omogućuje upravljanje mobilnim uređajima temeljenim na Androidu (inačice 5.0 i novije) pomoću upravljačke ploče automobila.</s><s>Najavljen je 25. lipnja 2014. na Googleovoj godišnjoj Google I/O konferenciji.</s><s>Android Auto mobilna aplikacija objavljena je 19. ožujka 2015. godine.</s><s>Sustav omogućuje vozačima kontrolu nad GPS navigacijom, reprodukcijom glazbe, SMS-om, pozivanjem i pretraživanjem Interneta.</s><s>Sustavom se može upravljati pomoću tipki ili ekrana osjetljivog na dodir, a zbog sigurnosnih razloga preporuča se upravljanje glasovnim naredbama.</s><s>U svibnju 2015. godine, Hyundai je postao prvim proizvođačem automobila koji koristi Android Auto korištenjem tog sustava u svom Hyundai Sonata automobilu iz 2015. godine.</s>

<s>Mogućnosti
Cilj Android Auta je proširenje mogućnosti Android uređaja na upravljačku ploču automobila.</s><s>Kako bi se sustav koristio, korisnik mora posjedovati uređaj temeljen na Android Lollipop ili novijem operacijskom sustavu i automobil koji podržava Android Auto nakon čega se Android uređaj spaja na automobil pomoću USB kabla.</s><s>Umjesto pokretanja vlastitog operacijskog sustava, upravljačka ploča automobila služi kao vanjski zaslon Android uređaja, koji pokreće sav softver prikazujući korisničko sučelje specifično za automobil ugrađeno u operacijski sustav.</s><s>Izdan je i Android SDK koji omogućuje razvijateljima treće strane da prilagode svoje aplikacije Android Autu.</s>

<s>Podrška za hardver automobila
Pomoću Android Auta, uređaj ima pristup određenom hardveru i senzorima automobila.</s>

<s>Partneri proizvođači
Proizvođači koji planiraju ponuditi automobile s podrškom za Android Auto su: Abarth, Acura, Alfa Romeo, Audi, Bentley, BMW, Chevrolet, Chrysler, Dodge, Fiat, Ford, GMC, Honda, Hyundai, Infiniti, Jaguar, Land Rover, Jeep, Kia, Lamborghini, Lexus, Lincoln, Mahindra and Mahindra, Maserati, Mazda, Mercedes-Benz, Mitsubishi, Nissan, Opel, RAM Trucks, Renault, SEAT, Škoda, Subaru, Suzuki, Tata Motors Cars, Toyota, Volkswagen, Volvo.</s>

<s>Vanjske poveznice
 Android Auto</s>

<s>Vidi još
 Apple CarPlay</s>

<s>Izvori</s>

<s>Informatika
Automobili
Google</s>

